**Diplomadolgozati témajavaslatok**

**Andragógia MA szakos hallgatók számára**

**Érvényes: 2017. szeptembertől**

A hallgató az alábbi témakörökön túl egyéni témát is kezdeményezhet a konzulens tanárral (aki a Felnőttképzési Intézet bármely főállású tanára lehet) történő egyeztetés után a szakfelelős jóváhagyásával.

**Bozsó Renáta**

**tanársegéd**

* **Andragógiai kutatások a XX.-XXI. század fordulóján**

*Felnőttoktatással ill. felnőttképzéssel kapcsolatos kutatások áttekintése, elemzése és/vagy csoportosítása. A munka középpontjában állhatnak a kutatók vagy a kutatások. Az előbbi esetben módszer lehet a vonatkozó területet kutatók felderítése, tevékenységük bemutatása, elvégzett kutatások áttekintése, mely kiegészülhet kutatást végzők megkeresésével, velük történő interjús adatfelvétellel (a kutató motivációiról, a kutatás céljairól, eredmények hasznosításának lehetőségeiről…). A kutatás-központú elemző dolgozat a témák, célok, eredmények, mérőeszközök tekintetében vizsgálhatja, elemezheti és mutathatja be a magyarországi andragógiai kutatások egy körét, csoportját.*

* **A tanuló felnőttek empirikus vizsgálata**

*A felnőttoktatásban, felnőttképzésben részvétvevők életmódjának, tanulási folyamataik sajátosságainak, ezzel kapcsolatos véleményeiknek, elvárásaiknak felderítése. A dolgozat empirikus jellegű, alapját (a vonatkozó elméletek ismeretén felül) saját kérdőíves és/vagy interjús adatfelvételek képezik. A hallgató saját maga által készített mérőeszközzel, alapos előkészítést követően vizsgál egy jól körülhatárolható alapsokaságot (pl. egy adott képzés felnőtt résztvevőinek körét). A kutatáshoz innovatív célt szükséges rendelnie, melyre valamilyen fejlesztésre történő javaslattétel (eszközök, módszerek, alkalmazások…) kidolgozása kell, hogy épüljön.*

**Dina Miletta**

**tanársegéd**

* **Felnőttoktatói szerepek – a felnőttoktatók kompetenciái**

*Konkrét gyakorlati példá(ko)n bemutatva, elemezve*

* **Képzők képzése - a felnőttoktatók szakmai kompetenciafejlesztésének gyakorlati tapasztalatai**

*A felnőttoktatók szakmai kompetenciafejlesztésének gyakorlata, formális képzési keretei, LLL folyamata, módszerei, kapcsolata a munkaerőpiac és a szakmai szerep elvárásaival*

* **Képzők képzése - a felnőttoktatók személyes kompetenciafejlesztésének gyakorlati tapasztalatai**

*A felnőttoktatók személyes kompetenciafejlesztésének gyakorlata, formális képzési keretei, LLL folyamata, módszerei, a szakmai szerep kihívásai a gyakorlatban*

* **Korszerű tanítási-tanulási módszerek a felnőttképzésben**

*Az andragógia jellemző oktatási módszerei, a korszerű oktatási módszerek, az ismeretelsajátítás módjai és lehetőségei a tanuló felnőtt számára – mindezek elemzése empirikus vizsgálat alapján*

* **A felnőttképzési módszerek hatékonyságának vizsgálata (esettanulmány)**

*A felnőttképzésben alkalmazott képzési módszerek elemzése konkrét gyakorlati példán*

* **Képzési projektek a felnőttképzésben**

*Egy konkrét felnőttképzési projekt leíró elemzése*

* **A munkahelyi képzések jellemzői (esettanulmány)**

*A munkahelyen megvalósuló képzés komplex andragógiai szempontú elemzése (a szervezet képzési rendszere és gyakorlata, a szervezet képzési igényei, képzési program, fejlesztési célok, módszerek, hatékonyság vizsgálat*

* **Felnőttoktató szakmai életútvizsgálat**
* **A tréningmódszer alkalmazási lehetőségei az andragógiában (esettanulmány)**

*Egy megvalósult kompetenciafejlesztő tréningprogram andragógiai szempontú elemzése (fejlesztési célok, módszeralkalmazás, tréninghatékonyság mérése)*

**Dr. Farkas Éva**

**egyetemi docens**

* **A felnőttképzés jellemzői és társadalmi, gazdasági összefüggései Magyarországon 1989 és 2016 között.**

*A felnőttképzési rendszer nem vizsgálható önmagában, csak abban a társadalmi és gazdasági környezetben, amelyben működik. A társadalmi és gazdasági változások hatással vannak a felnőttképzési rendszerre és a társadalmi-gazdasági folyamatok alakulásával párhuzamosan a felnőttképzési rendszer is átalakul. A téma a felnőttképzés egy – a hallgató által meghatározott – korszakának rendszerszerű elemzésére irányul.*

* **A nem formális környezetben szerzett tanulási eredmények validációs gyakorlatai Európában**

*Az iskolán kívül szerzett tudás elismerésének kérdése – amely lehetővé teszi a polgárok számára, hogy a formális képzésen kívül szerzett ismereteik, készségeik és kompetenciáik alapján teljes körű vagy részleges minősítést kapjanak – az oktatásfejlesztés egyik legfontosabb témája lett az utóbbi években. A téma nemzetközi dokumentumok és európai országok validációs gyakorlatainak bemutatására és elemzésére irányul.*

* **Az előzetes tudás mérésének lehetőségei és gyakorlata a felnőttképzésben**

*Az előzetesen megszerzett tudás és kompetenciák mérésének és a későbbi tanulási folyamatokba történő beszámításának gyakorlata Magyarországon. Az előzetes tudás mérésének folyamata és módszerei a felnőttképzést folytató intézményeknél. A téma több felnőttképzést folytató intézmény gyakorlatának bemutatására, kritikai elemzésére, javaslatok megfogalmazására irányul. (Empirikus dolgozat)*

* **A felnőttképzési gyakorlatban alkalmazható előzetes tudásmérő eszközök fejlesztése**

*Fejlesztő jellegű dolgozat, amely az előzetes tudás felmérésnek jogi és szakmai követelményeire építve a gyakorlatban alkalmazható, konkrét mérőeszköz fejlesztésére irányul. Cél a fejlesztési folyamat bemutatása és a mérőeszköz fejlesztése.*

* **A felnőttképzési szolgáltatások nyújtásának rendszere**

*A felnőttképzés fogalomrendszerébe tartozó felnőttképzési szolgáltatások rendszere, jellemzői. A felnőttképzési szolgáltatások nyújtásának lehetőségei. Cél: konkrét felnőttképzési szolgáltatások fejlesztése és bevezetésére vonatkozó javaslatok kidolgozása. (Fejlesztés típusú dolgozat)*

* **Minőségbiztosítási rendszerek a felnőttképzésben**

*A felnőttképzést folytató intézmények által alkalmazott minőségbiztosítási rendszerek jellemzőinek, előnyeinek, hátrányainak bemutatása, összehasonlító elemzése. A téma feldolgozásához több felnőttképzést folytató intézmény minőségirányítási rendszerének, folyamatainak és dokumentumainak elemzése és interjúk lefolytatása szükséges. (Empirikus dolgozat)*

* **Tanulási eredmény alapú képzési program fejlesztése**

*A felnőttképzési tevékenység központi eleme a felnőttképzési program. A téma egy konkrét képzési szükséglet kielégítésére irányuló képzési program fejlesztésére irányul. A dolgozatban a képzési szükségletet, a képzési program jogi, szakmai és koherencia követelményeit, a képzési program fejlesztésének folyamatát valamint az önállóan fejlesztett képzési programot kell bemutatni. A képzés kimeneti követelményeit tanulási eredményekben kell megfogalmazni. (Fejlesztés jellegű dolgozat)*

* **Munkahelyi képzések rendszere**

*A munkahelyen (vállalaton) belül folyó képzések iránti szükséglet és igény, a vállalati belső és külső képzések, a képzések finanszírozása, a vállalati képzések és a humánerőforrás stratégia összefüggései, képzési terv, a vállalati képzések hatékonyságmérése. (Empirikus dolgozat egy vagy több vállalat képzési rendszerének vizsgálatával)*

* **Az emberi erőforrás fejlesztés jogi környezete**

*Az ember erőforrás fejlesztés, elsősorban a felnőttképzés jogi feltételeinek változása az első felnőttképzési törvény megalkotása óta, az európai uniós jog hatása a magyar jogszabályi rendszerre, a felnőttképzés tartalmi változásainak nyomon követése, a változások okai a jogszabályi változások tükrében.*

**Dr. Keczer Gabriella**

**egyetemi docens**

* **Felnőttképzési szervezetek stratégiai elemzése**

*Egy felnőttképzési szervezet stratégiájának elemzése (a szervezet külső és belső környezetének és a választott stratégiának a bemutatása, értékelése), vagy több szervezet stratégiájának összehasonlítása. Javasolt kutatási módszer: dokumentumelemzés, adatelemzés, mélyinterjú. (Empirikus dolgozat)*

* **Felnőttoktatók motivációinak vizsgálata**

*A motivációs elméletek bemutatása szakirodalom alapján, majd oktatási szervezet(ek) dolgozói körében a motivációk felmérése. A kutatás célja annak vizsgálata, hogy milyen hajtóerők mozgatják az adott intézmény dolgozóit, és az adott intézmény mennyire képes kielégíteni a dolgozók különféle szükségleteit. Javasolt módszer: kérdőív, fókuszcsoportos interjú. (Empirikus dolgozat)*

* **Felnőttképzési projekt elemzése**

*Egy felnőttképzési projekt elemzése a projektmenedzsment elméleti háttere és gyakorlati eszközrendszere alapján. Javasolt módszer: esettanulmány, dokumentumelemzés, interjú (Empirikus dolgozat)*

* **Felnőttnevelési projekt kidolgozása**

*Egy felnőttnevelési projekt terv kidolgozása a projektmenedzsment elméleti háttere és gyakorlati eszközrendszere alapján (célmeghatározás, ütemterv, erőforrás terv, költségterv, kockázatkezelési terv, érintett térkép). (Fejlesztés típusú dolgozat)*

* **A felsőoktatás szerepe az élethosszig tartó tanulásban**

*Felnőtthallgatók száma, aránya a felsőoktatási intézményekben hazánkban és más országokban. Szakképzési és továbbképzési programok az egyetemeken. Felnőtthallgató-barát működés és szolgáltatások a hazai és a külföldi felsőoktatási intézményekben. Javasolt módszer: dokumentumelemzés, interjú. Angol nyelvtudás szükséges! (Empirikus dolgozat)*

* **A munkavégzéshez szükséges kompetenciák és az egyetemi képzés**

*Az andragógus, illetve a kultúraközvetítő munkakörök betöltéséhez szükséges kompetenciák azonosítása. Annak vizsgálata, hogy az andragógus és a kulturális mediáció képzésben megfogalmazott tanulási eredmények mennyiben felelnek meg a munkaerőpiac elvárásainak. (A vizsgálat más szakmákkal és képzésekkel is végezhető.) Javasolt módszer: dokumentumelemzés, interjú (Empirikus dolgozat)*

* **Emberi erőforrás menedzsment**

*Egy nagyobb, vagy több kisebb szervezet (intézmény, vállalkozás, vállalat) emberi erőforrás menedzsment tevékenységeinek vizsgálata: toborzás, kiválasztás, fejlesztés, teljesítményértékelés. Javasolt módszer: dokumentumelemzés, interjú (Empirikus dolgozat)*

**Molnárné Dr. Urbanik Tímea**

**főiskolai docens**

* **Felnőttképzési programok tervezése és vizsgálata könyvtári környezetben, az élethosszig tartó tanulás könyvtári formái**

*A felnőttkori tanulás könyvtári környezetben megvalósítható lehetőségeinek széles skálájáról lehet választani mind korcsoport, mind a programok tekintetében.*

* **Andragógia munkát segítő adatbázisok összehasonlító elemzése, tesztelése konkrét felnőttképzési programhoz**

**Sütő Erika**

**tanársegéd**

* **Tanuláselméletek a gyakorlatban: A felnőttoktatók tanulással-tanítással kapcsolatos nézetei**

*A tanulási-tanítási folyamatok hatékony irányítását befolyásolja a felnőttoktató  
tanulással kapcsolatos felfogása, melynek hátterében a tanuláselméletek  
valamelyike áll. (Elméletre alapozott empirikus kutatás)*

* **Tanuláselméletek a gyakorlatban: A gyakorlatban megjelenő tanulási modellek vizsgálata felnőtt tanulóknál**

*(Elméletre alapozott empirikus kutatás)*

**Dr. Szirmai Éva**

**főiskolai docens**

* **A tudományos nyilvánosság szerkezetváltásának következményei**

*Az Internet, az adatbázisok és egyéb források felhasználásának gyakorlati kérdései, a felnőttképzés módszertanának megújítása az új kommunikáció technológiák segítségével, az ellenőrizhetőség és felkészíthetőség kérdései*

* **A tudatos médiahasználat kompetenciájának fejlesztése, a médiaandragógia lehetőségei a felnőttképzés különböző színterein**
* **Az informatikai képzések tapasztalatai, az eltérő tudásszintű csoportok képzésének nehézségei**

**Dr. Szűcs Norbert**

**főiskolai docens**

Bármilyen szociológiai tematikájú dolgozat, empirikus kutatás elkészítésében támogatom a hallgatókat. Az alábbi lista elsősorban területeket jelöl ki, melyeken belül minden hallgató megvalósíthatja a saját ötleteit, konkretizálhatja a kifejteni kívánt témakört.

* **Romológiai témakörök**

*Bármely magyarországi cigány közösség kultúrájának empirikus vizsgálata.*

* **Az oktatási szegregáció kérdésköre**

*Az oktatási szegregáció típusainak, hatásainak empirikus vizsgálata. Oktatási deszegregáció Magyarországon.*

* **Esélyegyenlőségi tematikájú programok, „jó gyakorlatok”, illetve esélyegyenlőséggel, társadalmi integrációval foglalkozó szervezetek empirikus vizsgálata** *Újszerű oktatási, kulturális, integrációs programok leírása, hatásvizsgálata, elemzése. Esélyegyenlőséggel, társadalmi integrációval foglalkozó szervezetek, hálózatok működésének empirikus vizsgálata.*

**Dr. Újvári Edit**

**egyetemi docens**

* **Múzeumandragógia**

*Legalább két múzeum andragógiai tevékenységének összehasonlító elemzése, valamint a két intézménybe illeszthető, önálló múzeumandragógiai programok kidolgozása. A téma anyaggyűjtése honlap és dokumentumelemzést, interjút is tartalmaz, a programok kidolgozása során az MA képzés ismeretanyagainak kreatív alkalmazása elvárt. A dolgozat jellege: kritikai elemzés, összehasonlítás, fejlesztés.*